b'\n_START_ARTICLE_\nOster\xc3\xb8ybrua\n_START_SECTION_\nLandemerke og fastlandsforbindelser\n_START_PARAGRAPH_\nOster\xc3\xb8ybrua er et landemerke for veifarende langs E16 mellom Bergen og Voss. \xc3\x98yens f\xc3\xb8rste broforbindelse var Kallestadsundet bru over Veafjorden mellom den \xc3\xb8stligste delen av Oster\xc3\xb8y og fastlandet i Vaksdal kommune. Denne broen ble \xc3\xa5pnet i 1985 og var med det den f\xc3\xb8rste fastlandsforbindelsen til Oster\xc3\xb8y. Det er ikke veiforbindelse mellom de to broene p\xc3\xa5 Oster\xc3\xb8y, s\xc3\xa5 en landverts forflytning mellom Gr\xc3\xb8svik og Kleiveland, begge beliggende nord p\xc3\xa5 Oster\xc3\xb8y med ca 5 km avstand i luftlinje, medf\xc3\xb8rer en ca 95 km lang biltur.\n_START_SECTION_\nVindproblemer\n_START_PARAGRAPH_\nEt s\xc3\xa6rpreg med Oster\xc3\xb8ybrua i den f\xc3\xb8rste tiden etter \xc3\xa5pningen var at den gynget, og broen skremte opp b\xc3\xa5de lokalbefolkning, veimyndigheter og lokalpolitikere i Bergen. Broens vedvarende og kraftige gynging ble et problem og vakte ogs\xc3\xa5 oppsikt. Broen er bygget for \xc3\xa5 t\xc3\xa5le vind opptil sterk storm. Broen gynget mest da vinden var rundt 10 m/s (liten bris). Etter en tid ble det satt opp spoilere p\xc3\xa5 undersiden av vegbanen p\xc3\xa5 broa og gyngingen avtok. Spoilerne gj\xc3\xb8r at det ikke blir et jevnt ensartet vindpress p\xc3\xa5 brua. Samme l\xc3\xb8sning ble siden ogs\xc3\xa5 valgt p\xc3\xa5 \xc2\xabTrekantsambandet\xc2\xbb der broene ogs\xc3\xa5 gynget i vinden.\n_START_SECTION_\nBompengefinansiering\n_START_PARAGRAPH_\nBroen er delvis finansiert ved bompenger som ble innkrevd i bomstasjonen p\xc3\xa5 Oster\xc3\xb8ysiden av sambandet. Fra bro\xc3\xa5pningen i 1997 var det manuell innkreving av bompenger for kj\xc3\xb8ret\xc3\xb8y og passasjerer. Fra tidlig i 2005 ble det innf\xc3\xb8rt elektronisk bompengebetaling, Autopass, og siden det da ble gratis for passasjerer, ble takstene justert noe for \xc3\xa5 kompensere for innteksttapet p\xc3\xa5 ca 20%. Takstene ble etter dette 62 kr for personbiler og 206 kr for st\xc3\xb8rre biler. I l\xc3\xb8pet av innkrevingsperioden p\xc3\xa5 knappe 18 \xc3\xa5r er det betalt dr\xc3\xb8ye 400 millioner i bompenger._NEWLINE_Opprinnelig var det antatt at av innkrevingsperioden skulle p\xc3\xa5g\xc3\xa5 i ca 14,5 \xc3\xa5r, men i 2006 ble det vedtatt delvis bompengefinansiering av ny Rv567 p\xc3\xa5 strekningen Hauge-Lonev\xc3\xa5g, dvs. Borgatunnelen. Kostnaden for den omkring 3,3 km lange veiparsellen var ansl\xc3\xa5tt til 145 mill., og innkrevingsperioden ble f\xc3\xb8lgelig utvidet til \xc3\xa5 vare i over 17 \xc3\xa5r. Det stort sett var veifarende som traffikerte broen og den foresl\xc3\xa5tte tunnelen, ble ikke dette en kontroversielt.'